Covid-19-statistieke: Effens meer gevalle, sterftes as dag tevore(Argieffoto: Ronny Hartmann/AFP) Nog 169 nuwe Covid-19-gevalle is in Suid-Afrika aangemeld. Die Nasionale Instituut vir Oordraagbare Siektes (Nios) sê in sy jongste verslag die jongste toename in gevalle verteenwoordig, nes die dag vantevore, ‘n positiwiteitskoers van 0,8% terwyl nog 18 pasiënte intussen weens Covid-19 gesterf het. Die land se dodetal staan nou op 89 197 met minstens 2 922 391 mense in Suid-Afrika wat reeds die virus opgedoen het. Die meeste nuwe gevalle is in Gauteng (22%) aangemeld gevolg deur die Vrystaat en KwaZulu-Natal met 17% elk. Dié provinsies word gevolg deur Mpumalanga (12%), die Wes-Kaap (11%), die Oos-Kaap (8%), Noordwes (7%) die Noord-Kaap (5%) en Limpopo (2%). Daar is tans meer as 18 540 aktiewe gevalle van Covid-19 in Suid-Afrika en tot dusver het 2 814 654 mense van die virus herstel. Nog 23 Covid-19-pasiënte is intussen in ’n hospitaal in Suid-Afrika opgeneem. Dit beteken 3 780 mense word tans vir Covid-19 in hospitale landwyd behandel. Meer as 22,6 miljoen inentings is tot dusver gedoen. Provinsiale statistieke: